recursal/SuperWikiNEXT-32B huggingface dataset:
Ovo je članak o filmu iz 2000. godine.  Za australijsku organizaciju, vidi What Women Want (Australija).  Za malezijsku reality TV-emisiju, vidi What Women Want (TV serija).  Za kineski remake, vidi Što žene vole (2011 film).  

***What Women Want*** je američki igrani film snimljen 2000. u režiji Nancy Myers. Po žanru je romantična komedija s primjesama fantastike, a protagonist, čiji lik tumači Mel Gibson, uspješni direktor reklamne agencije sa seksističkim svjetonazorom koji odjednom stekne telepatske sposobnosti. Radnja prati njegove napore da se prilagodi novoj situaciji, i s vremenom mijenja svoj odnos prema ženama.

Film je doživio veliki uspjeh, a Gibson stekao brojne pohvale za nastup u za njegovu karijeru dotle atipičnoj komičnoj ulozi.

U Srbiji je prikazan pod naslovom ***Šta žene žele***, a u Hrvatskoj je pod naslovom ***Što žene vole***.

Godine 2011. je u Kini snimljen remake sa Andyjem Lauom i Gong Li u glavnim ulogama.

Film je osvojio nekoliko nagrada uključujući ASCAP Top Box Office Films nagradu, Bogey, Golden Screen, kao i Golden Screen s jednom zvjezdicom, te Blockbuster za omiljenu glumicu u komediji/drami (Helen Hunt).

Izvori
------

1. 1 2
2. ↑  „Error: no `|title=` specified when using {{Cite web}}". .

Vanjske veze
------------

* *What Women Want* na sajtu IMDb
* *What Women Want* na AllRovi-u
* *What Women Want* na Rotten Tomatoes-u ()
* *What Women Want* na Box Office Mojo-u

| * p
* r
* u
Filmovi koje je režirala Nancy Meyers |
| --- |
| 
* *The Parent Trap* (1998)
* *What Women Want* (2000)
* *Something's Gotta Give* (2003)
* *The Holiday* (2006)
* *It's Complicated* (2009)
* *The Intern* (2015)

 |
***Kraft Television Theatre*** (sh. *Kraftov televizijski teatar*) je američka dramska televizijska antologija koja se od 1947. do 1958. godine emitirala na programu mreže NBC, pri čemu je uživala status jednog od najprestižnijih dijelova njenog redovnog programa.

Ime je dobila po poduzeću Kraft Foods, koje je bilo glavni sponzor emisije. Sastojala se od jednosatnih televizijskih drama u trajanju od oko sat vremena, a koje su se emitirale uživo. Sadržaj im je obično predstavljao adaptacije poznatih književnih djela ili kazališnih komada, mada su se ponekad emitirale i drame temeljene na tekstovima posebno napisanim za televiziju.

Tokom jedanaest godina trajanja, *Kraft Television Theatre* je lansirao karijere mnogih poznatih glumaca (pri čemu se posebno ističe Hope Lange), a svoje prve značajne uloge su imali James Dean, Janet De Gore, Colleen Dewhurst, Anne Francis, Lee Grant, Helen Hayes, Jack Lemmon, Grace Kelly, Jack Klugman, Cloris Leachman, Patrick McVey, Michael Higgins, John Newland, Paul Newman, Leslie Nielsen, Anthony Perkins, Judson Pratt, Lee Remick, George C. Scott, Rod Steiger, Joan Tompkins i Joanne Woodward. Među režiserima su istaknuta imena bili George Roy Hill, Fielder Cook i Sidney Lumet. Od scenarista su najpoznatiji bili JP Miller i Rod Serling.

Serlingova epizoda/drama *Patterns*, emitirana 12. januara 1955. godine mu je kasnije donijela nagradu Emmy, i smatra se najboljom ili najpoznatijom od svih u antologiji. Njen uspjeh je bio takav da je tri tjedna kasnije ponovno izvedena uživo, a što je predstavljlo presedan. Nedugo potom je njen tekst adaptiran u istoimeni igrani film.

Nedugo nakon završetka emitiranja, nakratko je obnovljena kao *Kraft Mystery Theatre*, iako su epizode bile isključivo kriminalističkog žanra.

Izvori
------

Vanjske veze
------------

* *Kraft Television Theatre* na sajtu IMDb
***Allez Ola Olé*** ili ***Allez! Ola! Olé!*** (kako je izvorno naslovljena) je singl Jessyja Matadora iz 2010. godine s kojom je predstavljao Francuski na Eurosongu 2010. u Oslu. Ova pjesma je ujedno i Matadorov treći singl. Pjesma je izabrana interno i predstavljena 24. veljače 2010. Pjesmu će također korisiti i *France Télévisions* u svojstvu ljetnog hita 2010. a služit će i tijekom emitiranja utakmica Svjetskog nogometnog prvenstva 2010. Naslov pjesme referenca je na slavni album *Music of the World Cup: Allez! Ola! Ole!* koji je izdan 1998. kako bi se poklopio sa održavanjem nogoometnog prvenstva u Francuskoj.

Pjesmu je, kao i svake godine, interno odabrala *France Télévisions*, a Matador je izabran među konkurencijom koju su, između ostalih, sačinjavali Christophe Willem, David Guetta i Emmanuel Moire. Pjesma je prvi puta predstavljena 19. ožujka 2010.

U finalu je nastupao 18. nakon Ukrajine i prije Rumunjske i ostavio je snažan dojam na publiku i gledatelje jednim iznimno energičnim i dinamičnim nastupom. Po završetku glasovanja, Matador je skupio 82 boda i završio na 12. mjestu, prije Rusije koja je imala 90 i ispred Srbije, koja je imala 72 boda. To je bio, nakon Njemačke (koja je pobijedila), drugi najbolji plasman izravnih finalista ("Velika četvorka" i Norveška), te je Matador tako nastavio seriju dobrih plasmana Francuske na Eurosongu.

Singl je izdan 10. svibnja 2010. a bit će dio Matadorovog albuma *Electro Soukousss* koji izlazi 14. lipnja 2010. godine.

Verzije
-------

* **Digitalni download**

1. "Radio Edit" – 2:52
2. "Radio Edit Electro" – 3:14

* **Francuski promo XD singl**

1. "Kework & Cocozza Remix" – 4:24
2. "Afro Mix" – 4:01
3. "Techno Mix" – 3:47
4. "Radio Edit" – 2:52
5. "Radio Edit Electro" – 3:14
**Kratkometražni** ili **kratki film** je izraz koji se najčešće koristi za filmove u trajanju od 10 do 20 minuta, iako neke definicije kratkim filmovima nazivaju i ostvarenja do 40 minuta.

Kratki filmovi su bili karakteristični za najraniji period nijemog filma, da bi se s vremenom počeli snimati i prikazivati dugometražni filmovi. Forma kratkog filma je otada korištena u specifičnim žanrovima kao što su komedije, odnosno skečevi te dokumentarni filmovi i filmske novosti. 

Danas kratki filmovi uglavnom služe za obuku filmaša, ali su još uvijek priznati kao posebna umjetnička forma te su im posvećeni posebni festivali.

Povezano
--------

* Srednjemetražni film
* Dugometražni film

Eksterni linkovi
----------------

***Kratki film*** na Wikimedijinoj ostavi

* BritFilms
* [destlof.com]
* Short films: 'An art form in themselves' - Suchandrika Chakrabarti, *Spiked*, 4. maj 2006
* Short Films na Projektu Open Directory
* British Film Institute: "Writing Short Films" by Phil Parker screenonline, website of the British Film Institute
**Marijana i Skarlet** (šp. *Mariana & Scarlett*) je kolumbijska telenovela, produkcijske kuće Caracol, snimana 2010.

U Srbiji je tokom 2012. i 2013. emitovana na kanalu Pink 2.

Sinopsis
--------

*Ljubav, zavist, ravnodušnost i izdaja su deo ove priče o dve sestre koje se, ne znajući, zaljubljuju u istog muškarca.*

Marijana i Skarlet su dve žene iz srednje klase, lepe, borbene i sa velikom željom za uspeh. Ali dok je Marijana ozbiljna, slatka, mirna i želi da radi sve na pravi način, Skarlet je zabavna, bezobrazna, agresivna i želi sve odmah! Marijana ima želju da pokrene sopstvenu fabriku odeće, a Skarlet da bude međunarodno priznat model.

Na ovom putu ka ispunjenju svojih snova obe upoznaju Roberta Patrika Vajta, milionera i vlasnika fabrike tekstila koji se razvodi. On će izaći sa obe sestre, ali će im se drugačije predstaviti. Za Marijanu on će biti Bobi, radnik u bezbednosnoj agenciji, a za Skarlet milioner i biznismen.

Kada Robert shvati da je zaljubljen u Marijanu, raskinuće sa Skarlet, ali će Marijana otkriti prevaru i napustiće ga. Skarlet će saznati da ju je ostavio zbog Marijane, nakon čega će odnos dve sestre postati veoma problematičan. One postaju suparnice u borbi za ljubav jednog muškarca...

Uloge
-----

| Glumac: | Uloga: |
| --- | --- |
| Karolina Asevedo | Marijana Garsija |
| Karolina Gera | Skarlet Garsija |
| Patrik Delmas | Roberto Patrik Vajt |
| Bijanka Arango | Beatriz Duran |
| Karlos Duplat | Gonsalo Vajt |
| Alehandro Lopez | Migel Anhel |
| Hulijana Galvis | Lina Duran |
| Nikol Santamarija | Adrijana |
| Andres Para | Toni |
| Pedro Paljares | Huan Karlos |
| Huan David Sančez | Fernando |
| Sain Kastro | Augusto Garsija |
| Luiđi Alkardi | Fabrisio |

Napomene i reference
--------------------

1. ↑  „Osnovni podaci o seriji". Arhivirano iz originala na datum 2011-08-16. Pristupljeno 2013-02-06.
2. ↑  *Hilos de amor* u prodajnom katalogu Caracol TV Internacional
Ovo je članak o iranskom filmu.  Za istoimeni kineski film, vidi Krava (film, 2009).  

***Krava*** (perz. گاو‎‎; *Gav*) iranska je crno-bijela filmska drama iz 1969. koju je režirao Dariuš Mehrdžui prema teatarskom komadu i romanu koji je napisao Golam-Husein Saedi, koji je i sudjelovao na pisanju filmskog scenarija. Glavne uloge tumače Ezatolah Entezami, Firuz Behdžat-Muhamadi i Mahmud Dovlatabadi. Radnja se odvija u izoliranom selu, u kojem jedan seljak polako gubi razum nakon što je njegova omiljena krava umrla. Tadašnji šah Muhamed-Reza Pahlavi je zabranio film jer se bojao skrivene političke poruke pošto je režiser bio socijalist i protivnik vlade, dok je ajatolah Homeini hvalio film. Film je kasnije ipak pušten u kino distribuciju i stekao popularnost, a neki ga smatraju prekretnicom kojom započinje "novi val" iranske kinematografije.

Radnja
------

U jednom zabačenom iranskom selu, sredovječni seljak Mašt Hasan je oženjen, ali nema djece. Njegova jedini vrijedni posjed je njegova omiljena krava koju voli – jedina krava u cijelom selu. Kada Hasan napušta nakratko selo, trudna krava je pronađena mrtva u štali. Seljaci se boje Hasanove reakcije pa sakriju dokaze, zakopaju kravu te mu kažu da je ista pobjegla. Hasan ima velike poteškoće suočiti se sa gubitkom krave, kao i gubitkom stoke koji remeti socijalni status sela. Hasan polako gubi razum, ima živčani slom te počne vjerovati da je on sam krava, te čak počne jesti sjeno. Njegova supruga i seljaci čine najviše što mogu kako bi ga vratili natrag u normalu, ali bez uspjeha. Tragedija završava Hasanovom smrću.

Uloge
-----

* Ezatolah Entezami – Mašt Hasan
* Mahin Šahabi – Hasanova supruga
* Ali Nasirijan – Islam
* Džamšid Mašajehi – Abas
* Džafar Vali – Kadhoda
* Ezatalah Ramezanifar – luđak

Veze
----

* Iranska kinematografija

Izvori
------

1. ↑  „Gaav (1969". filmsufi.com. 2007.
2. ↑  „A different lens". China Daily. 2007.

Vanjske veze
------------

* *Krava* na sajtu IMDb
* Krava (film, 1969) na *Sure Sinema* ()
* *Gaav (The Cow)* na Rotten Tomatoes-u () ()
***Cry, the Beloved Country*** (sh. *Plači, voljena zemljo*) je roman južnoafričkog književnika Alana Patona objavljen 1948. godine. Protagonist je Stephen Kumalo, crni anglikanski svećenik koji iz svog rodnog sela odlazi u Johannesburg kako bi pokušao pronaći svog sina Absaloma, koji je tamo otišao u potrazi za boljim životom. Radnja pokazuje kako se ispostavi da se Absalom, suočen sa iskušenjima velikog grada, odao kriminalu te ga čeka suđenje za ubistvo bijelog inženjera, a prilikom koga će se Kumalo upoznati sa žrtvinim ocem, bogatim farmerom Jamesom Carverom. *Cry, the Beloved Country* je bio napisan nedugo prije nego što je u Južnoj Africi na vlast došla Nacionalna stranka i uvela režim apartheida. Usprkos toga, njegov sadržaj je izazvao veliku pažnju zbog detaljnog prikaza siromaštva u kome je živjelo većinsko crnačko stanovništvo, odnosno dubokog jaza između njega i privilegirane bjelačke manjine. *Cry, the Beloved Country* je, sa druge strane, nastojao ukazati kako se taj jaz može prevladati, a za što je kao alegorija trebao poslužiti odnos dva oca koje je sjedinila tragedija. Cry, the Beloved Country, koji je postao najpoznatiji Patonov roman i jedno od najpoznatijih djela južnoafričke književnosti, je bio ekraniziran dva puta - kao istoimeni britanski film 1951. i istoimeni južnoafrički film 1995. godine.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 184494282
* LCCN: no97072209
* BNF: cb166680455 (podaci)

 |
***Americana*** je bio američki televizijski kviz koji se emitirao na programu mreže NBC od 1947. do 1949. Emitirao se jednom tjedno (ponedjeljkom naveče) u trajanju od po 30 minuta. Sponzor mu je bila *Encyclopedia Americana*, a slogan "Vaša emisija o vašoj zemlji". U svakoj epizodi je sudjelovalo po pet učesnika (kasnije srednjoškolaca) koji su imali zadatak odgovoriti na pitanja iz američke historije koje su bili postavili gledatelji. Emisija je također prikazivala i troje glumaca koje bi izvodilo kratki skeč ili scenu sa ciljem da pomognu učesnicima dati ispravni dogovor. *Americana* je bila među prvim TV-emisijama čije su se epizode snimale pomoću Kinescopea, ali i jedna od prvih koja je postala žrtvom *wipinga*, odnosno tada uobičajene prakse brisanja arhivskih snimaka. Sačuvana je jedino epizoda emitirana 14. marta 1949. godine koja se danas čuva u Filmskoj i televizijskoj arhivi UCLA. Ona predstavlja drugu najstariji snimku televizijskog kviza u historiji; najstarija je snimka kviza *Party Line* iz sredine 1947. godine koju je vodio Bert Parks (a koja se čuva u Kongresnoj biblioteci).

Izvori
------

1. ↑  „UCLA Archive: *Americana*". cinema.library.ucla.edu. Arhivirano iz originala na datum 2012-06-30. Pristupljeno 2014-04-13.

Vanjske veze
------------

* *Americana* na sajtu IMDb
***Cuore*** (ital. *Srce*) je roman za djecu italijanskog književnika Edmonda de Amicisa, objavljen 1886. godine. Protagonist je Enrico Bottini, 9-godišnji dječak i učenik osnovne škole u Torinu. Radnja, prikazana u obliku dnevnika, prati njegove doživljaje tokom školske godine, kao i odnos sa školskim drugovima koji, za razliku do njega, pripadaju radničkoj klasi, kao i nastojanja učitelja da mu kroz domaće zadatke usade vrijednosti društvene solidarnosti i patriotizma.

*Cuore* je nakon objavljivanja doživio veliki uspjeh, kako u samoj Italiji, tako i u inozemstvu.

Ekranizacije
------------

Godine 1948. je snimljen filmska adaptacija u režiji Duilija Colettija i Vittorija De Sice, a 1973. i nova verzija u režiji Romana Scavolinija. Za italijansku televiziju je adaptiran u obliku dvije mini-serije - RAI-jeve iz 1984. i RTI-jeve iz 2001. godine.

U Japanu je poslužio kao predložak za dvije anime serije - *Marco* iz 1979. i *Cuore* iz 1981. godine.

Vanjske veze
------------

* *Heart* at Internet Archive (scanned books original editions color illustrated, English)
* *Cuore* : Italian and English text
* *Cuore* at Wikisource (Italian).
* *Cuore* Arhivirano 2006-05-16 na Wayback Machine-u at liberliber.it (Italian).
* Arhivirano 2015-04-02 na Wayback Machine-u to download the audiobook and pdf.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 179237457
* GND: 7604802-0
* SUDOC: 02937197X
* BNF: cb12101273m (podaci)

 |
***Profesor Mamlock*** (njemački: ) je kazališni komad njemačkog književnika Friedricha Wolfa, napisan 1933. i premijerno prikazan 1934. godine, poznat kao jedno od prvih književnih djela koje je prikazivalo antisemitske progone u nacističkoj Njemačkoj. 

Naslovni protagonist je ugledni i uspješni jevrejski ljekar, koji zbog svojih konzervativnih stavova ignorira upozorenja svog komunističkog sina na predstojeću nacističku diktaturu. Radnja prikazuje kako ga se nakon dolaska na vlast odriču dotadašnji prijatelji te kako shvaća kako je sve vrijeme bio u zabludi. 

Wolf je tekst napisao nedugo nakon paleža Reichstaga, kada je bio prisiljen emigrirati iz Njemačke. Predstava je prvi put postavljena u Varšavi na jidišu pod naslovom *Das Gelbe Fleck* ("Žuta značka"). Prva predstava na njemačkom je održana u Zürichu 8. decembra 1934. kada je policija bila prisiljena čuvati teatar od napada lokalnih nacista. U samoj Njemačkoj je prvi put prikazana nakon drugog svjetskog rata, odnosno u Berlinu 9. januara 1946.

Snimljene su dvije adaptacije drame - godine 1938. u SSSR-u, te godine 1961. u Istočnoj Njemačkoj, kada je režiju potpisao Wolfov sin Konrad.

Vanjske veze
------------

***Profesor Mamlock (drama)*** na Wikimedijinoj ostavi

* *Friedrich Wolf: Professor Mamlock, A Play. Arhivirano 2008-12-03 na Wayback Machine-u* Full text on friedrichwolf.de. ()
*Za ostale upotrebe, v. Profesor Mamlok.*

***Profesor Mamlok*** (ruski: ) je sovjetski crno-bijeli film snimljen 1938. u režiji Herberta Rappaporta i Adolfa Minkina, poznat po navodima da predstavlja prvo filmsko ostvarenje posvećeno Holokaustu. Predstavlja adaptaciju istoimene drame njemačkog pisca Friedricha Wolfa. Protagonist je konzervativni jevrejski ljekar koji u posljednjim danima Weimarske Republike odbija poslušati upozorenja svog komunističkog sina o tome kakva mu opasnost prijeti ako nacisti dođu na vlast. Radnja prikazuje kako nakon uspostave nacističkog režima Mamlok trpi svakojaka zlostavljanja i poniženja. *Mamlok* je snimljen u lenjingradskim studijima, a prema službenim sovjetskim podacima je imao veliku gledanost, te je godine 1939. Semjon Mežinski, tumač naslovne uloge, zbog toga dobio Orden crvene zvijezde rada. Sovjetske vlasti su film nastojale iskoristiti i u inozemstvu u propagadne svrhe, odnosno kroz brutalnost tadašnjeg Hitlerovog režima prikazati SSSR kao ključnog saveznika u borbi protiv fašizma. Filmu je u nekoliko država besplatni publicitet donijela Kristalna noć, ali je također bio izložen cenzuri odnosno zabranama, motiviranim kako antisemitizmom i antikomunizmom, tako i politikom neprovociranja Njemačke neposredno pred drugi svjetski rat. U SSSR je neko vrijeme bio završio u "bunkeru" za vrijeme važenja pakta Ribbentrop-Molotov.

Vanjske veze
------------

* *Profesor Mamlok* na sajtu IMDb
* *Professor Mamlock* on Rotten Tomatoes.
* *Professor Mamlock* German poster.
***Krugovi*** su srpski igrani film snimljen 2013. u režiji Srđana Golubovića. Film je inspiriran stvarnim događajima vezanim uz slučaj Srđana Aleksića, bosansko-srpskog vojnika koji je za vrijeme rata u BiH poginuo braneći svog prijatelja Bošnjaka od suboraca koji su ga htjeli ubiti. U filmu se radnja odvija dvanaest godina kasnije kada se roditelji, prijatelji i rodbina poginulog vojnika moraju suočiti sa posljedicama i eventualnom vlastitom odgovornošću za tadašnje događaje.

Radnja
------

Tri paralelene priče odvijaju se u Beogradu, Nemačkoj i Trebinju danas, prateći likove koji su kao svedoci događaja iz prošlosti, motivisani da donose odluke koje će im promeniti živote. Nebojša, svedok događaja u kom je stradao njegov najbolji prijatelj, prevazilazi grižu savesti suočavajući se sa ubicom svoga prijatelja, Haris, koji život duguje junaku koji se žrtvovao za njega, dug vraća rizikujući sve i pomažući ugroženoj ženi, dok sin jednog od ubica u susretu sa ocem stradalog heroja otvara put za prevazilaženje tragične prošlosti.

Uloge
-----

| Glumac | Uloga |
| --- | --- |
| Aleksandar Berček | Ranko |
| Leon Lučev | Haris |
| Nebojša Glogovac | Nebojša |
| Nikola Rakočević | Bogdan |
| Hristina Popović | Nada |
| Boris Isaković | Todor |
| Vuk Kostić | Marko |
| Marko Janketić | Petar |
| Jasna Đuričić | Danka |
| Emir Hadžihafizbegović | Esad |
| Radoje Čupić |  |
| Dejan Cukić |  |

Nagrade
-------

Film je na 37. Festivalu filmskog scenarija u Vrnjačkoj Banji nagrađen prvom nagradom za scenario.

Izvori
------

1. ↑  „Prva nagrada scenariju filma ,,Krugovi"". politika.rs. Pristupljeno 18. 8. 2013.

Vanjske veze
------------

* *Krugovi* na sajtu IMDb
***Cyrano de Bergerac*** je drama u stihovima francuskog pisca Edmonda Rostanda, premijerno prikazana u Parizu 1897. godine. Naslovni protagonist je Cyrano de Bergerac, znameniti pjesnik i mačevalac iz 17. vijeka, a radnja u nekoliko prizora prikzazuje neke od najvažnijih događaja iz njegovog života, prije svega nesretnu ljubav prema lijepoj rođaki Roxane, za koju je vjerovao da ga odbija njegov veliki nos, i zbog čega je umjesto toga pomagao svom mladom pomoćniku Christianu de Neuvielletteu da osvoji njeno srce. Iako su događaji u drami uglavnom proizvod fikcije, Rostandova drama se odlikovala izuzetnom brigom o historijskim detaljima, pa se uz Cyrana pojavljuje i niz drugih stvarnih historijskih likova. Predstava je doživjela izuzetan uspjeh te postala jednim od najpopularnijih dramskih djela izvođenih na svjetskim pozornicima. Potakla je snimanje i brojnih filmskih adpatacija, uključujući i one u kojima se glavni motiv radnje prebacuje u različite vremenske periode.

Vanjske veze
------------

* Site Le site d'actualité sur Cyrano et véritable musée virtuel qui fait le lien entre Savinien, écrivain du XVII, et Cyrano, personnage de théâtre.
* La vie et l'œuvre d'Edmond Rostand Arhivirano 2008-10-28 na Wayback Machine-u, par Émile Faguet (1910), sur le site Edmond Rostand
**Andrija i Anđelka** je srpska televizijska serija koja se snima od 2015. do 2016. i prikazuje na televiziji Prva.

Radnja
------

Andrija i Anđelka, par u srednjim tridesetim, tipičan su primer onog što se dešava kada muškarac i žena žive zajedno. Iako su godinama u vezi i iskreno se vole, jedno drugom često idu na živce, bilo da su u spavaćoj sobi, supermarketu ili na večeri s prijateljima.
Njihovi hirovi i potpuno različiti, a tipično muško-ženski pogledi na svet, uzrok su neslaganjima i prepirkama oko dobro poznatih pitanja seksa, ljubomore, novca, dece, njenih prijatelja, njegovih prijatelja, podela poslova u kući... U svakom slučaju za njih dvoje nema tabu tema, niti je ijedna tema previše ozbiljna da se ne bi mogla pretvoriti u urnebesan komentar modernog života. Andrija i Anđelka samo naizgled stalno vode borbe i ratove, a u stvari se ludo vole. Lica većine sporednih likova nisu prikazana već oni samo pričaju tokom scena.

Sezone
------

| Sezona | Broj epizoda | Prikazivanje |
| --- | --- | --- |
|  | **1** | **64**(1—64) | 5. oktobar 2015. — 31. decembar 2015.**(Prva)** |
|  | **2** | **91**(65—156) | 29. februar 2016. — 13. jun 2016.**(Prva)** |
|  | **3** | **10**(157—166) | 7. oktobar 2016. — 28. oktobar 2016.**(Prva)** |

Uloge
-----

| Glumac | Uloga |
| --- | --- |
| Andrija Milošević | Andrija |
| Anđelka Prpić | Anđelka |
| Cvijeta Mesić | Anđelkina majka |
| Igor Damnjanović | Feđa |
| Zlatija Ivanović | Jela |
| Feđa Stojanović | Psiholog |
| Jelisaveta Orašanin | Danka |
| Slobodan Ninković | Andrijin otac |
| Slobodan Tesić | Policajac |

Produkcija
----------

Serija je rađena prema formatu kanadske serije „", koja je adaptirana u više od 25 zemalja. Adaptaciju scenarija za srpsko tržište uradio je Vuk Ršumović, a režiser serije je Marko Manojlović.

Lokacija
--------

Većina scena iz serije dešava se provoj kući, uglavnom u enterijeru.
Lokacija snimanja je Beograd, izuzev nekoliko scena.

Izvori
------

1. ↑  „Andrija i Anđelka". Prva. Pristupljeno 11. 26. 2015.
***Proljetna rijeka teče na istok*** (tradicionalni kineski: ), također poznat i pod naslovom ***Tears of Yangtze*** (sh. *Suze Yangtzea*) je kineski crno-bijeli film snimljen 1947. godine u režiji Cai Chushenga i Zheng Junlia. Sastoji se od dva dijela, a radnja se događa za vrijeme Drugog japansko-kineskog rata. Protagonist, koga tumači Tao Jin, je šangajski radnik koji se nakon izbijanja sukoba napušta porodicu i pridružuje kineskim trupama i tokom godina sebi pronalazi novu ženu i lagodan život, dok mu supruga (koju tumači Bai Yang, godinam trpi zlostavljanja i siromaštvo pod japanskom okupacijom. Za film je karakteristično da je koristio melodramatski zaplet kako bi istakao socijalne razlike u kineskom društvu. Iako su mu kasniji kritičari pronalazili zamjerke, stekao je ogromnu popularnost, a danas se smatra jednim od klasičnih ostvarenja kineske kinematografije. Sljedeće godine je dvoje protagonista nastupilo u stilski i tematski srodnom filmu *Osam hiljada lija Mjeseca i Oblaka*.

Uloge
-----

* Bai Yang - Sufen
* Tao Jin - Zhang Zhongliang
* Shu Xiuwen - Wang Lizhen
* Shangguan Yunzhu - He Wenyuan
* Wu Yin - Zhang Zhongliangova majka

Izvori
------

Vanjske veze
------------

* *The Spring River Flows East* na sajtu IMDb
* *Spring River Flows East, Part I* Arhivirano 2013-04-16 na Wayback Machine-u at the Chinese Movie Database
* *Spring River Flows East, Part II* Arhivirano 2013-04-16 na Wayback Machine-u at the Chinese Movie Database
* Critical analysis Arhivirano 2012-07-18 na Wayback Machine-u from the La Trobe University
* Essay from China.org.cn
* Essay Arhivirano 2006-10-08 na Wayback Machine-u from ChinaCulture.org
* Profile and discussion questions Arhivirano 2012-03-15 na Wayback Machine-u from Ohio State University
**Yeh Lamhe Judaai Ke** (prevod: "Trenuci razdvojenosti") je bolivudski film premijerno prikazan 2004. godine. Snimljen je 1994. godine u režiji Birendra Nath Tiwarija, a glavne uloge su tumačili Shahrukh Khan, Raveena Tandon, Navneet Nishan, Divya Desai, Mohnish Behl i Kiran Kumar.

Sadržaj
-------

Dushant je dječak koji je uvijek želio da postane poznati pjevač, a uzgred i ima talenta za to. Njegova najbolja drugarica Jaya živi sa sestrom i roditeljima i oni su jako bogati. Zahvaljujući njoj, on će u tome i uspjeti. Poslije nekog vremena, njoj majka umire, i one ostaju da žive same sa ocem. Ona je uvijek voljela njega, baš kao i on nju.

Ali kako on postaje poznat sve manje vremena provodi sa njom, jer je vječito u obavezama i njoj to smeta. Dushantov prijatelj jedne večeri vodi Dushanta kod Sheetal, i ona se zbližuje sa njim. Oni prave zamku, i govore Dushantu kako Jaya želi da joj vrati sve što je uložila u njega. On njoj daje kofer sa novcima, i ona odlazi sva skrhkana. Nju udara auto i ona umire. Nishina sestra smatra da je auto nije ubilo iz nehata, već namjerno. Policijski inspektor istražuje njenu smrt, a u to vrijeme se dešavaju i druge smrti. Đe umiru Sheetal kao i Rahul. Na kraju se ispostavlja, da je ubica Jayin otac, koji želi da osveti smrt njene kćerke, a glavnog krivca za njenu smrt on smatra Dushmanta. Međutim, on biva uhapšen.

Uloge
-----

* Shahrukh Khan...... Dushant
* Raveena Tandon...... Jaya
* Navneet Nishan...... Nisha
* Amit Kumar......Rahul
* Divya Desai.....Sheetal
* Mohnish Behl.....Sujith
* Kiran Kumar
* Deepak Parashar
* Avtar Gill
* Deven Bhojani

Zanimljivosti
-------------

* Shahrukh Khanov glas je sinhronizovan u ovom filmu.
* **Jadoo** je bio prvi naziv filma, što znači Magija.

Eksterni linkovi
----------------

* 
*
**"Hitna 94"** je hrvatska dramska televizijska serija autora Mila Grisogona i Ljube Lasija. Serija je sa snimanjem krenula u kolovozu 2008. "Hitna 94" je s emitiranjem krenula 11. rujna 2008. na Novoj TV, u terminu od 22:00 h. Zbog slabe gledanosti, serija je skinuta s programa 6. studenog 2008. nakon 9 epizoda, usprkos tome što je snimljeno 16 epizoda. Preostale epizode prikazane su premijerno na srpskoj televiziji B92. 25. kolovoza 2011. u najavi jesenske sheme objavljeno je da će se preostale epizode serije odemitirati na Doma TV-u , a 1. rujna 2011. potvrđen je i datum početka prikazivanja - od 11. rujna 2011. u udarnom terminu, točno tri godine nakon originalne premijere na Novoj TV.

Glumačka postava
----------------

### Glavna glumačka postava

| Glumac/glumica | Lik |
| --- | --- |
| Jelena Perčin | Dr. Ivona Zlatar |
| Hrvoje Barišić | Tin Posavec |
| Petra Dugandžić | Vesna Posavec |
| Ante Krstulović | Dr. Bojan Perasović |
| Tena Jeić Gajski | Dr. Martina Kovač |
| Ozren Opačić | Dr. Robert Šibl |
| Sandra Lončarić | Dr. Sara Katanić |
| Vesna Tominac Matačić | Dr. Anita Lončar |
| Saša Anočić | Dr. Zoran Šimić |
| Lucija Šerbedžija | Jasna Banić |
| Alen Liverić | Dr. Tomislav Matić |

### Gostujuće uloge

*Glavni članak: Popis gostujućih uloga u "Hitna 94"*

Izvori
------

1. ↑  Snimanje serije
2. ↑  Ukidanje serije
3. ↑  Povratak Hitne 94
Ovo je članak o filmu iz 1948. godine.  Za remake, vidi Proljeće u malom gradu (film, 2002).  

***Proljeće u malom gradu*** (kineski: ; pinyin: *Xiǎochéng zhī chūn*) je kineski crno-bijeli film snimljen 1948. u režiji Fei Mua. Temelji se na istoimenoj noveli Li Tianjia. Radnja je smještena na seosko imanje čiji nekoć imućni vlasnik (koga tumači Shi Yu) sa porodicom životari u siromaštvu izazvanim ratom s Japanom, a čiju će tešku situaciju komplicirati dolazak prijatelja, uspješnog gradskog ljekara (koga tumači (Li Wei), u koga se zaljubi njegova supruga (čiji lik tumači Wei Wei). Iako, kao i mnogi poznati filmovi iz tog perioda, prikazuje teške socijalne prilike u tadašnjoj Kini, za *Proljeće* je karakterističan izostanak eksplicitnog političkog angažmana, odnosno tradicionalnih negativaca. Upravo se to navodi kao razlog što su ga kao "reakcionarni" i "desničarski" film odbacili komunisti, te što je nakon njihove pobjede u građanskom ratu završio u bunkeru. Odatle je izašao tek početkom 1980-ih, kada su priznate njegove umjetničke vrijednosti te je sa vremenom stekao reputaciju jednog od najboljih kineskih filmova svih vremena. Godine 2002. je snimljen istoimeni remake.

Izvori
------

Vanjske veze
------------

* *Spring in a Small Town* na sajtu IMDb
* *Proljeće u malom gradu* na Rotten Tomatoes-u ()
* *Spring in a Small Town* na AllMovie-u ()
* *Spring in a Small Town* Arhivirano 2020-02-25 na Wayback Machine-u at the Chinese Movie Database
***Hobson's Choice*** (sh. *Hobsonov izbor*) je kazališna komedija britanskog pisca Harold Brighouse premijerno prikazana u New Yorku 1916. godine. Radnja je smještena u manchestersko prigradsko naselje Salford godine 1880. godine i prikazuje kako naslovni protagonist, postolar Henry Hobson, radi alkohola zanemaruje svoje tri kćeri i postolarsku radnju, sve dok se jedna od njih, Maggie, ne odluči protiv očeve volje udati za mladog postolara Williama Mossopa i osnovati vlastitu postolarsku radnju. Komedija, čiji je autor inspiraciju pronašao u Pepeljuzi i Shakespeareovom *Kralju Learu*, doživjela je veliki uspjeh. Nešto kasnije je postala predmetom četiri ekranizacije - britanskog nijemog filma iz 1920. godine, zvučnog filma iz 1931. godine, filma iz 1954. godine i američkog TV-filma iz 1983. godine, kao i adaptacije u obliku brodvejskog mjuzikla Walking Happy iz 1966. godine.

Izvori
------

1. ↑  Fraza "Hobsonov izbor" u engleskom jeziku označava "nikakav izbor", odnosno izbor u kome postoji samo jedna opcija.

Vanjske veze
------------

* Project Gutenberg ebook
* Hobson's Choice at the Internet Broadway Database
Ilustracija iz knjige *Yingzao Fashi*
***Yingzao Fashi*** (kineski: ; pinyin: *yíngzàofǎshì*; doslovno "Traktat o arhitektonskim metodama ili državnim građevinskim standradima") je tehnički traktat o arhitekturi i građevinarstvu kooga je napisao kineski pisac Li Jie(李誡; 1065–1110),, član Direktorata za građevine i izgradnju dinastije Song. Kao zapaženi arhitekt je između 1097. i 1100. revidirao ranije traktate o arhitekturi, te godine 1100. dovršio vlastitu knjigu, koju je potom predstavio caru Zhezonga. Tri godine kasnije je Zhezongov brat i nasljednik car Huizong, knjigu dao objaviti te je propisao kao skup pravila kojih se ubuduće moraju držati arhitekti, građevinari i zidari, kao i sve državne službe.

Li Jie je potom od Huizonga imenovan direktorom Građevina palače. Nakon toga je nadgledao izgradnju upravnih zgrada, stanova u palači, kapija, osmatračnica, te hrama predaka Songa i niza budističih hramova. Godine 1145. je Wang Huan izdao drugo izdanje Lijeve knjigfe. Treće izdanje je objavljeno 1222-1233 u Pingjiangu (današnji Suzhou), te kasnije rukom iskopirano u znamenitu Yongle enciklopediju i Siku Quanshu. Yingzao Fashi predstavlja najstariji kineski arhitektonski tekst koji se u potpunosti sačuvao do današnjih dana, a imao je izuzetan značaj za razvoj i standardizaciju kineske arhitekture u sljedećih nekoliko vijekova.

Izvori
------

1. ↑  Guo, 1-3.
2. 1 2  Guo, 4.
3. 1 2 3  Needham, Volume 4, 84.
4. 1 2  Guo 6.
5. ↑  Guo, 5.

Literatura
----------

* Needham, Joseph (1986). *Science and Civilization in China: Volume 4, Part 3*. Taipei: Caves Books, Ltd.
* Guo, Qinghua. "Yingzao Fashi: Twelfth-Century Chinese Building Manual," Architectural History: Journal of the Society of Architectural Historians of Great Britain (Volume 41 1998): 1–13.

Vanjske veze
------------

* Bracket Sets in the Yingzao Fashi[*mrtav link*]
**Körkarlen** (sh. *Kočijaš*) je roman švedske književnice Selme Lagerlöf originalno objavljen 1912. godine. Po žanru predstavlja mješavinu fantastike i socijalnog romana. Protagonist je David Holm, alkoholičar i nasilnik koji je tokom života u sirotinjskog četvrti nanosio zlo svima oko sebe, uključujući ženu i djecu, te Edit, dobrovoljku Vojske spasa koju je zarazio tuberkulozom nakon što mu je pokušala pomoći. Radnja počinje kada Holm shvati da je mrtav, a po njega dođe kočija koju vozi njegov preminuli prijatelj Georges i objasni mu da će sljedećih godinu dana, prije nego što ode u pakao, morati prikupljati duše umrlih iz grada. Lagerlöf je roman napisala nakon što je Švedsko udruženje za borbu protiv tuberkuloze angažiralo da napiše članak ili esej u kome bi čitateljima dala niz praktičnih savjeta za zaštitu od teške i neizlječive bolesti koja je tada predstavljala veliku opasnost za stanovništvo gusto naseljenih industrijaliziranih gradova. Sama Lagerlöf je taj sadržaj, pak, donijela u obliku romana koji socijalnu angažiranost kombinira sa njenim kršćanskim uvjerenjima, a koji je djelomično bio inspiriran i vlastitim životom te nešto poznatijim Dickensovim djelom *A Christmas Carol*. Roman nije doživio neki naročiti uspjeh, ali je 1921. postao poznat kao podloga za istoimenu filmsku adaptaciju Victora Sjöströma koji se smatra jednim od klasika švedske kinematografije i najboljih nijemih filmova uopće. Adaptiran je još dva puta - 1939. u Francuskoj kao *La charrette fantôme* i Švedskoj u zvučnoj verziji 1958.

| * p
* r
* u
Djela čiji je autor Selma Lagerlöf |
| --- |
| Knjige | *Gösta Berlings saga* • *Osynliga länkar* • *Antikrists mirakler* • *Drottningar i Kungahälla* • *En herrgårdssägen* • *Jerusalem* • *Herr Arnes penningar* • *Kristuslegender* • *Nils Holgerssons underbara resa genom Sverige* • *Liljecronas hem* • *Körkarlen* • *Kejsarn av Portugallien* • *Troll och människor* • *Mårbacka* • *Löwensköldska ringen* • *Charlotte Löwensköld* • *Anna Svärd* • *Dagbok för Selma Ottilia Lovisa Lagerlöf* • *Höst* |
| Ostalo | "Hem och stat" • "Monarkmötet" • "Meli" |
Ovo je članak o istočnonjemačkom filmu iz 1951. godine.  Za istoimeni zapadnonjemački film iz 1982. godine, vidi Das Beil von Wandsbek (TV film).  

***Das Beil von Wandsbek*** (sh. *Sjekira iz Wandsbeka*) je istočnonjemački crno-bijeli film snimljen 1951. u režiji Falka Harnacka, poznat kao prvi koji je postao predmetom zabrane, odnosno bunkeriranja od strane tadašnjih komunističkih vlasti. Predstavlja adaptaciju istoimenog romana Arnolda Zweiga. Radnja se događa godine 1934. godine u Hamburgu gdje lokalne nacističke vlasti namjeravaju prije Hitlerovog posjeta pogubiti četvoricu osuđenih komunista, ali ih u tome spriječi bolest službenog dželata. Protagonist, čiji lik tumači Erwin Geschonneck, je siromašni mesar koji pristaje na ponudu da ga za novac zamijeni, nesvjestan da će ga zbog toga zamrziti porodica i prijatelji. 

Falk Harnack je od vodstva istočnonjemačkog studija DEFA inzistirao da režira film, s obzirom da je njegov brat Arvid za vrijeme rata bio pogubljen kao pripadnik antinacističkog pokreta otpora. Nakon što je dovršen, film je, međutim, izazvao kritike od strane službenih partijskih ideologa koji su smatrali da je glavni lik, usprkos toga što je fašist, prikazan "sa previše sažaljenja". Iako je Bertolt Brecht pokušao intervenirati u Harnackovu korist, film je nakon mjesec dana prikazivanja povučen u bunker. Harnack je time bio razbješnjen i sljedeće godine emigrirao na Zapad. Das Beil je godine 1961. ponovno prikazan u skraćenom, a tek 1981. godine u svom integralnom obliku.

Uloge
-----

* Erwin Geschonneck: Albert Teetjen
* Willy A. Kleinau: Hans Peter Footh
* Käthe Braun: Stine Teetjen
* Gefion Helmke: Dr. Käthe Neumeier
* Arthur Schröder: Dr. Koldewey
* Ursula Meißner: Annette Koldewey
* Helmuth Hinzelmann: Pukovnik Lintze
* Erika Dannhoff: Lene Prestow
* Fritz Wisten: Siegfried Mengers, osuđenik
* Albert Garbe: Otto Merzenich, osuđenik
* Hermann Stövesand: Friedrich Timme, osuđenik
* Gert Karl Schaefer: Willi Schröter, osuđenik

Izvori
------

Vanjske veze
------------

* *The Axe of Wandsbek* on the IMDb.
*Za ostale upotrebe, v. Časni ljudi.*

***Hombres de honor*** je argentinska telenovela produkcijske kuće Pol-ka Producciones, originalno emitovana tokom 2005.

U Srbiji je prikazivana tokom 2009. i 2010. na lokalnim televizijama pod naslovom ***Časni ljudi***.

Sinopsis
--------

Priča se odvija u Buenos Ajresu, četrdesetih godina prošlog veka. Drugi svetski rat se tek završio u Evropi. Argentina je napredna zemlja. Usred političke i ekonomske nestabilnosti, grupa ljudi se bori da preuzme kontrolu nad mutnim poslovima – prostitucijom, švercom alkohola i kockanjem.

Ovo je priča o dve porodice: Pater Nostra i Onorato. Jedni se bave alkoholom, a drugi kockanjem. Prvi sukob između njih će biti zbog posla oko prostitucije. Sa druge strane, ostaje osveta za smrt blizanca Karla Adrea Pater Nostre, navodno ubijenog od strane Luke Onorata, mlađeg sina don Lorensa Onorata. Luka je bio u zatvoru tri godine zbog ovog zločina i danas izlazi na slobodu. Danas, na dan kada Pater Nostrovi i Onoratovi ne postižu dogovor da Karlo počne voditi posao sa prostitucijom. Danas, kada se Karlo Pater Nostra ženi po drugi put i na venčanju namerava da ubije svog kuma Don Lorensa. Od tog trenutka mržnja, bol i dug stajaće između ove dve porodice.

Pošto Luka, zbog zločina za koji je nepravedno optužen, ne može da zameni oca u poslu, na scenu nastupa don Lorensova žena Alberta Onorato. Zajedno sa svojom decom boriće se protiv svakog ko želi da im naudi. Ne spaja ih samo mržnja, već i ljubav između Marije Gracije Pater Nostra i Luke koja se nikad nije ostvarila. Po izlasku iz zatvora on odlučuje da je potraži, ali ona je verena za očevu desnu ruku, Silvija Urzija, koji će im biti najveća prepreka.

Siromašni i tajkuni, gangsteri i političari, pozati i nepoznati, slabi i jaki, pravedni i nepravedni. Svi oni čine deo sveta amibicije, moći, mržnje i ljubavi gde se jedino ne pregovara o časti. U svetu časnih ljudi....

Uloge
-----

| Glumac: | Uloga: |
| --- | --- |
| Gabrijel Korado | Luka Onorato |
| Laura Novoa | Marija Gracija Pater Nostra |
| Leonor Benedeto | Alberta Natale Onorato |
| Herardo Romano | Karlo Anrea Pater Nostra |
| Huan Hil Navaro | Roko Onorato / Pater Nostra |
| Virhinija Inosenti | Monika Katalano |
| Agustina Čeri | Anhela Kapeljo / Pater Nostra |
| Antonio Grimau | komesar Mario Bruska |
| Selva Aleman | Karmela Katalano |
| Karina Zampini | Eva Hofman |
| Karlos Partalupi | Pio Molinaro |
| Alehandro Avada | Renato de Luka |
| Roberto Valjehos | Silvio Urzi |
| Karlos Kaspar | Dino Onorato |
| David Masahnik | Bruno Anselmo |
| Fabijana Garsija Lago | Amelija Bonđorno |
| Andrea Galante | Belja Bruska/ „Vučica" |
| Lukas Feraro | Danilo Onorato |
| Marina Glezer | Beatriz Rosini |
| Valerija Lorka | Andrea |
| Serhio Surako | Siro Pater Nostra |
| Elena Rodžer | Gabrijela Onorato |
| Horhe Nolasko | Nelo Kalvi |
| Elvira Vikario | Stela Kapeljo |
| Beatriz Tibaudin | Anusijanta Pater Nostra „Nona" |
| Magela Zanota | Franka |
| Sandra Guida | "Madam" |

Eksterni linkovi
----------------

* Službena stranica serije Arhivirano 2008-04-01 na Wayback Machine-u
**Das Mädchen Rosemarie** (sh. *Djevojka Rosemarie*) je zapadnonjemački crno-bijeli igrani film snimljen 1958. u režiji Rolfa Thielea. Po žanru predstavlja kombinaciju socijalno angažirane drame i crne komedije, a temelji se na stvarnim događajima, odnosno knjizi novinara Ericha Kubyja. Protagonistica, čiji lik tumači Nadja Tiller, je Rosemarie Nitribitt, prostitutka koja se uspije infiltrirati u visoko društvo, odnosno kao klijente dobiti vodeće industrijalce. Radnja prikazuje kako se poveže sa francuskim poduzetnikom Fribertom (čiji lik tumači Peter van Eyck) kome, kao dodatni izvor prihoda, služi kao industrijska špijunka, ali i kako njen pokušaj da postane dijelom otmjenog društva izaziva skandal i dovodi do tragičnog završetka.

Thiele je u filmu naslovnu protagonisticu i njen slučaj stavio u kontekst tada aktualnog Ekonomskog čuda, odnosno prikazao je kao svojevrsnu "poduzetnicu" koja nastoji brzo i lako steći bogatstvo poput industrijalaca kojima pruža usluge. Iako je film najvećim dijelom fikcija, svejedno je tokom produkcije bio predmetom opstrukcije od strane zapadnonjemačkih poduzeća, a njegovo prikazivanje na venecijanskoj Mostri, pod izgovorom "da sramoti državu" je bez uspjeha pokušala spriječiti zapadnonjemačka vlada. Film je tamo dobio jednu od nagrada, a doživio je i komercijalni uspjeh te od Nadje Tiller učinio veliku zvijezdu.

Godine 1959. je uspjeh *Das Mädchen Rosemarie* potakao snimanje danas zaboravljenog filma *Die Wahrheit über Rosemarie* (Istina o Rosemarie) u režiji Rudolfa Jugerta. Sam Thiele je godine 1976. snimio isto tako zaboravljeni nastavak pod naslovom *Rosemaries Tochter* (Rosemariena kćer), za koji se ispostavilo da je njegov posljednji film. Godine 1996. je pak snimljen televizijski remake originalnog filma gdje je naslovnu ulogu tumačila Nina Hoss.

Literatura
----------

* Christa Bandmann und Joe Hembus: *Klassiker des deutschen Tonfilms 1930–1960.* München 1980, Seite 184
* Marli Feldvoß: *Wer hat Angst vor Rosemarie Nitribitt? Eine Chronik mit Mord, Sitte und Kunst aus den fünfziger Jahren.* In: Zwischen Gestern und Morgen. Westdeutscher Nachkriegsfilm 1946–1962. Ausstellungskatalog, Frankfurt am Main 1989, Seite 164–182
* Jürgen Kniep: *„Keine Jugendfreigabe!" Filmzensur in Westdeutschland 1949–1990*, Wallstein Verlag Göttingen 2010 ISBN 978-3-8353-0638-7
* F.-B. Habel: *Zerschnittene Filme. Zensur im Kino.* Gustav Kiepenheuer Verlag, Leipzig 2003, ISBN 3-378-01069-X

Izvori
------

Vanjske veze
------------

* *Das Mädchen Rosemarie* na sajtu IMDb
* Das Mädchen Rosemarie auf filmportal.de
* Kristian Buchna: *Provoziere nicht die Gesellschaft.* Essay auf FilmGeschichte(n) des 19./20. Jahrhunderts (Univ. Augsburg)
* Verweis auf den Film und kurze Biografie der „echten" Rosemarie
* Interview mit Nadja Tiller zum Film DAS MÄDCHEN ROSEMARIE (BRD 1958) Arhivirano 2015-02-23 na Wayback Machine-u im Deutschen Filmmuseum (September 2008)
* *Das Mädchen Rosemarie* im Lexikon des Internationalen Films

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 5430148037711788350007
* GND: 1119758920

 |
Ovo je članak o filmu iz 1959. godine.  Za film iz 1975. godine, vidi Capone (film).  

***Al Capone*** je američki crno-bijeli kriminalističko-biografski film snimljen 1959. u režiji Richarda Wilsona. Naslovni protagonist, čiji lik tumači Rod Steiger, je zloglasni vođa čikaških gangstera Al Capone. Radnja, koja započinje 1919. godine, prikazuje njegov dolazak u Chicago, ulazak i preuzimanje tamošnje italoameričke gangsterske organizacije, sukobe sa suparničkim irskim i drugim gangsterima koji će kulminirati Svetovalentinskim masakrom te pad. Iako je snimljen sa relativno niskim budžetom, *Al Capone* je uglavnom vjerno rekonsturirao najvažnije događaje iz Caponeovog života. Najveći dojam je, međutim, ostavio Steiger u naslovnoj ulozi, koji je naslovni lik, koga je, prema vlastitim tvrdnjama, nastojao "lišiti glamura", prikazao sa izuzetnim intenzitetom i primjenom tada popularne metodske glume.

Uloge
-----

* Rod Steiger ... Al Capone
* Nehemiah Persoff ... Johnny Torrio
* Fay Spain ... Maureen Flannery
* Joe DeSantis ... Big Jim Colosimo
* Martin Balsam ... Mac Keely
* James Gregory ... Schaefer
* Murvyn Vye ... Bugs Moran
* Clegg Hoyt ... Lefty (van špice)

Izvori
------

1. ↑  "1959: Probable Domestic Take", *Variety*, 6 January 1960 p 34

Vanjske veze
------------

* *Al Capone* na sajtu IMDb
* Overview and ratings from TCM
***Another Green World*** je treći studijski album Briana Enoa, koga je prvotno izdala kuća Island Records u septembru 1975. Eno, koji je zajedno sa Rhettom Daviesom bio i producent, na njemu je surađivao sa uglednim rock-muzičarima kao što su Phil Collins, John Cale i Robert Fripp. Njime je označio značajnu stilsku promjenu u odnosu na prethodne albume. Koristeći karte poznate kao Oblique Strategies kao vodič, Eno je u svom albumu koristio manje teksta i više se orijentirao na instrumentale. Nekadašnji crni humor je zamijenjen tekstovima koji govore o snoviđenjima. Iako se nije uspio probiti na top-liste, album je izazvao oduševljenje među rock-kritičarima. Danas se smatra jednim od prvih primjera stila koji će kasnije postati poznat kao ambijentalna muzika.

Popis pjesama/kompozicija
-------------------------

Sve kompozicije je napisao Brian Eno.

### Strana 1

1. "Sky Saw"  – 3:25
2. "Over Fire Island"  – 1:49
3. "St. Elmo's Fire"  – 3:02
4. "In Dark Trees"  – 2:29
5. "The Big Ship"  – 3:01
6. "I'll Come Running"  – 3:48
7. "Another Green World"  – 1:38

### Strana 2

1. 
2. "Sombre Reptiles"  – 2:26
3. "Little Fishes"  – 1:30
4. "Golden Hours"  – 4:01
5. "Becalmed"  – 3:56
6. "Zawinul/Lava"  – 3:00
7. "Everything Merges with the Night"  – 3:59
8. "Spirits Drifting"  – 2:36

Izvori
------

Vanjske veze
------------

* *Another Green World*, all versions at Discogs
* Brian Eno – "Early Works" reissues at Astralwerks
* *Another Green World* at Rate Your Music
***L'Homme qui ment*** (sh. *Čovjek koji laže*; slovački: ) je francusko-čehoslovačko-italijanski crno-bijeli igrani film snimljen 1968. godine u režiji Alaina Robbe-Grilleta. Po žanru je drama, a naslovni protagonist, čiji lik tumači Jean-Louis Trintignant je tajanstveni neznanac koji se na kraju Drugog svjetskog rata u jednoj neimenovanoj evropskoj zemlji izdaje za vođu pokreta otpora protiv njemačke okupacije. Radnja prikazuje kako se sticajem okolnosti susreće sa članovima njegove porodice, ali i sa njima počinje manipulirati. *L'Homme qui ment*, koji se svojim stilom oslanjao na Novi val, je prikazan na Berlinskom festivalu gdje je Trintignant osvojio Srebrni medvjed za najboljeg glumca.

Uloge
-----

* Jean-Louis Trintignant ... Jan Robin / Boris Varissa
* Ivan Mistrík ... Jean
* Zuzana Kocúriková ... Laura
* Sylvie Turbová ... Sylvia
* Sylvie Bréal ... Maria
* Jozef Cierny ... Otac
* Jozef Króner ... Franz
* Dominique Prado ... Lisa
* Dusan Blaskovic ... Taverner
* Catherine Robbe-Grillet ... Apotekar
* Július Vasek ... Vladimír
* Ivan Letko ... Njemački oficir

Izvori
------

Vanjske veze
------------

* *The Man Who Lies* na sajtu IMDb
***Your Show of Shows*** je bila američka humoristička TV-serija čija se svaka epizoda sastajala od 90 minuta skečeva. Emitirala se jednom tjedno na programu NBC-u od 1950. do 5.6. 1954. Zvijezde su joj bile Sid Caesar i Imogene Coca, a članovi stalne postave Carl Reiner, Howard Morris, Nanette Fabray, Bill Hayes, Judy Johnson, The Hamilton Trio i sopranistica Marguerite Piazza. Jedan od čestih gostiju je bio i José Ferrer.

Scenaristički tim su sačinjavali Mel Brooks, Neil Simon, Danny Simon, Larry Gelbart, Mel Tolkin i Carl Reiner. Često se pogrešno navodi kako je tamo scenaristički debi imao Woody Allen; on je zapravo debitirao u nastavku *Caesar's Hour*, emitiranom 1954-1957.

Carl Reiner tvrdi da je *Your Show of Shows* poslužio kao inspiracija za uspješni sitcom *The Dick Van Dyke Show*; *Your Show of Shows* je također inspirirao film *My Favorite Year* 1982. godine, čiji je producent bio Mel Brooks, kao i dramu Neila Simona *Laughter on the 23rd Floor*.

Većinu snimaka serije je uništio NBC, a dio koji je očuvan je 1973. poslužio za dugometražni film *Ten from Your Show of Shows*

Albert Einstein je bio veliki fan emisije, te je jednom čak nazvao scenariste kako bi s njima porazgovarao.

Vanjski linkovi
---------------

*Your Show of Shows* na sajtu IMDb